Barack Obama besøker Cuba i slutten av neste måned
«Neste måned reiser jeg til Cuba for å videre styrke vår fremgang, som kan forbedre livene til det cubanske folket», skriver president Obama på sin twitter- konto torsdag ettermiddag norsk tid. Reisen er planlagt i forbindelse med presidentens besøk til Argentina i slutten av mars, og ifølge Washington Post legges turen til Cuba i forkant av dette. Det var 17. desember at Cubas president Raul Castro og USAs president Obama holdt i en kunngjøring om å åpne ambassader, og normalisering av forholdet mellom landene etter 53 år isfront. For 54 år siden, i lys av den kalde krigen, stengte USA ambassaden sin på Cubas hovedstad Havanna. I juni 2015 annonserte president Barack Obama at USA har avtalt å formelt gjenåpne diplomatiske forhold og ambassadene i landene. – Dette er et historisk steg mot å normalisere forholdet mellom Cubanske myndigheter og folket. Vi begynner nå et nytt kapittel med våre naboer, sa Obama i talen den gang. Cubas president Raul Castro fikk da et brev fra sin amerikanske motpart. Der foreslås det ifølge Cubas utenriksdepartement at ambassadene i Havanna og Washington åpnes 20. juli. – Da USA stengte ambassaden sin i 1961 tenkte ingen at det ville ta et halvt århundre for at den skulle gjenåpne, sa Obama i talen. 14. august vaiet til amerikanske flagget endelig igjen på Cuba. – Vi vet at veien til normale relasjoner er lang, men det er derfor vi må begynne nå. Vi har ikke noe å frykte, sa utenriksminister John Kerry på spansk i talen sin på åpningen av ambassaden i Havanna. Kerry sier han ønsker at cubanere og amerikanere skal få en mer normalisert hverdag, med hyppigere besøk, forhandlinger og bedre kunnskap om hverandres land og kulturer.
Det skriver den amerikanske presidenten på sin Twitter-konto.